สรุปภาวะตลาดต่างประเทศวานนี้
สรุปภาวะต่างประเทศประจำวันที่ 22 ก.ย.59
23 ก.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (22 ก.ย.) โดยตลาดปรับตัวขึ้นติดต่อกัน 3 วันทำการ เนื่องจากนักลงทุนยังคงขานรับการตรึงอัตราดอกเบี้ยของธนาคารกลางสหรัฐ (เฟด) ในการประชุมครั้งล่าสุด นอกจากนี้ จำนวนผู้ขอรับสวัสดิการว่างงานของสหรัฐที่ปรับตัวลงแตะระดับต่ำสุดในรอบ 2 เดือน ยังช่วยให้นักลงทุนมีมุมมองที่เป็นบวกต่อตลาดแรงงานสหรัฐ
ดัชนีเฉลี่ยอุตสาหกรรมดาวโจนส์ปิดที่ 18,392.46 จุด เพิ่มขึ้น 98.76 จุด หรือ +0.54% ดัชนี NASDAQ ปิดที่ 5,339.52 จุด เพิ่มขึ้น 44.34 จุด หรือ +0.84% ดัชนี S&amp;P500 ปิดที่ 2,177.18 จุด เพิ่มขึ้น 14.06 จุด หรือ +0.65%
 
ตลาดหุ้นยุโรปปิดพุ่งขึ้น เมื่อคืนนี้ (22 ก.ย.) หลังจากธนาคารกลางสหรัฐ (เฟด) มีมติคงอัตราดอกเบี้ยในการประชุมครั้งล่าสุด นอกจากนี้ ตลาดหุ้นยุโรปยังได้รับปัจจัยบวกจากการพุ่งขึ้นของราคาน้ำมัน ซึ่งช่วยหนุนหุ้นกลุ่มพลังงานดีดตัวขึ้นด้วย
ดัชนี Stoxx Europe 600 พุ่งขึ้น 1.6% ปิดที่ 347.86 จุด
ดัชนี CAC-40 ตลาดหุ้นฝรั่งเศสปิดที่ 4,509.82 จุด พุ่งขึ้น 100.27 จุด หรือ +2.27% ดัชนี DAX ตลาดหุ้นเยอรมันปิดที่ 10,674.18 จุด ทะยานขึ้น 237.69 จุด หรือ +2.28% ดัชนี FTSE 100 ตลาดหุ้นลอนดอนปิดที่ 6,911.40 จุด เพิ่มขึ้น 76.63 จุด หรือ +1.12%
 
ตลาดหุ้นลอนดอนปิดปรับตัวขึ้น เมื่อคืนนี้ (22 ก.ย.) หลังจากธนาคารกลางสหรัฐ (เฟด) มีมติคงอัตราดอกเบี้ยในการประชุมครั้งล่าสุด ซึ่งช่วยหนุนมุมมองที่เป็นบวกว่า ธนาคารกลางที่สำคัญต่างๆ จะยังคงใช้นโยบายที่กระตุ้นการขยายตัวของเศรษฐกิจโลกอย่างอย่างต่อเนื่อง
ดัชนี FTSE 100 ปิดปรับตัวขึ้น 76.63 จุด หรือ 1.12% แตะที่ 6,911.40 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (22 ก.ย.) ทำสถิติปิดบวกติดต่อกัน 4 วันทำการ หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐร่วงลงอย่างมากในสัปดาห์ที่แล้ว ซึ่งข้อมูลดังกล่าวช่วยให้นักลงทุนคลายความวิตกกังวลเกี่ยวกับภาวะน้ำมันล้นตลาด
สัญญาน้ำมันดิบ WTI ส่งมอบเดือนพ.ย.พุ่งขึ้น 98 เซนต์ หรือ 2.2% ปิดที่ 46.32 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 82 เซนต์ หรือ 1.8% ปิดที่ 47.65 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้น เมื่อคืนนี้ (22 ก.ย.) ขานรับธนาคารกลางสหรัฐ (เฟด) ที่มีมติคงอัตราดอกเบี้ยระยะสั้นที่ระดับ 0.25-0.50% ในการประชุมครั้งล่าสุด
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 13.3 ดอลลาร์ หรือ 1.00% ปิดที่ระดับ 1,344.7 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 33.1 เซนต์ หรือ 1.67% ปิดที่ 20.099 ดอลลาร์/ออนซ์
สัญญาพลาตินัมส่งมอบเดือนต.ค.พุ่งขึ้น 14.9 ดอลลาร์ หรือ 1.42% ปิดที่ 1,062.8 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 16.55 ดอลลาร์ หรือ 2.4% ปิดที่ 700.45 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (22 ก.ย.) เนื่องจากนักลงทุนยังคงซึมซับเอาปัจจัยการตรึงอัตราดอกเบี้ยของธนาคารกลางสหรัฐ (เฟด) ในการประชุมครั้งล่าสุด
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1206 ดอลลาร์สหรัฐ จากระดับ 1.1173 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.3072 ดอลลาร์สหรัฐ จากระดับ 1.2998 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7629 ดอลลาร์สหรัฐ จากระดับ 0.7600 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 100.90 เยน จากระดับ 100.59 เยน และลดลงเมื่อเทียบฟรังก์สวิส ที่ระดับ 0.9692 ฟรังก์ จากระดับ 0.9759 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3067 ดอลลาร์แคนาดา จากระดับ 1.3159 ดอลลาร์แคนาดา